**[Náplň práce výchovného poradcu](https://www.gtn.sk/old/index.php/k-intitucie/vychovny-poradca/435-napl-prace-vychovneho-poradcu)**

Výchovný poradca strednej školy:

1. plní úlohy školského poradenstva v otázkach výchovy, vzdelávania a profesionálnej orientácie mládeže, ako aj v oblasti prevencie problémového a delikventného vývinu detí a mládeže
2. venuje osobitnú pozornosť žiakom zo sociálne znevýhodneného prostredia, žiakom so zmenenou pracovnou schopnosťou, žiakom s postihnutím, nadaným a talentovaným žiakom
3. zabezpečuje komplexný poradenský servis – metodickú činnosť pre pedagogických pracovníkov školy, informačnú a poradenskú činnosť pre pedagogických pracovníkov, rodičov a žiakov, diagnostickú činnosť pre žiakov (v spolupráci so školskými poradenskými zariadeniami)
4. poskytuje pomoc pri riešení otázok osobnostného, sociálneho a vzdelávacieho vývinu pedagógom a rodičom detí s vývinovými poruchami učenia, pedagógom a rodičom detí s  poruchami správania, pri voľbe štúdia a povolania a pri zabezpečovaní integrácie detí so špeciálnopedagogickými potrebami
5. sprostredkúva prepojenie školy s poradenskými zariadeniami a inými odbornými zariadeniami zaoberajúcimi sa starostlivosťou o deti a mládež
6. podieľa sa na realizácii prevencie sociálno-patologických javov mládeže v spolupráci s koordinátorom prevencie sociálno-patologických javov a triednymi učiteľmi a vytvára kontrolný systém na monitorovanie situácie v škole
7. aktívne sa zúčastňuje pracovných porád, na ktorých informuje pedagogických zamestnancov  školy o poradenských aktivitách, práci výchovného poradcu, opatreniach potrebných pre riešenie problémov žiakov v prospechu a správaní; seminárov a školení organizovaných pre výchovných a kariérových poradcov stredných škôl.

Pri optimalizácii a humanizácii výchovno-vzdelávacieho procesu strednej školy uplatňuje výchovný poradca tieto intervenčné stratégie:

1. prednášky a besedy pre žiakov – so zameraním na kognitívny, sociálny a emocionálny vývin žiakov, prevenciu problémov v prospechu a správaní, osvojenie si adekvátnych metód samoučenia, rozvoj motivácie k učeniu, rozvoj tvorivosti a tvorivého myslenia
2. prednášky a besedy pre pedagogických pracovníkov školy o existujúcich problémoch žiakov v prospechu a správaní a o možnostiach ich odstraňovania
3. prednášky a besedy pre rodičov žiakov o existujúcich problémoch detí v prospechu a správaní a ich riešenia zo strany rodičov
4. individuálne rozhovory s rodičmi detí s poruchami správania a prieskumy výchovnej situácie v rodinách problémových žiakov
5. priame zásahy do vyučovania (v spolupráci so školskými poradenskými zariadeniami) – vypracovanie individuálnych plánov učenia a vyučovania, zásahy do rozvrhu hodín alebo vyučovacích štýlov pedagogických pracovníkov, dodržiavanie psycho-hygienických aspektov výchovno-vzdelávacieho procesu
6. aplikácia humanistických princípov do výchovno-vzdelávacieho procesu a medziľudských vzťahov v škole.

Výchovný poradca (za predpokladu dodržiavania ustanovení zákona NR SR č. 18/2018 Z.z.  o ochrane osobných údajov a o zmene a doplnení niektorých zákonov) vedie pedagogickú dokumentáciu, ktorú tvoria:

1. *plán práce výchovného poradcu* – obsahuje špecifikáciu úloh výchovného poradcu po mesiacoch školského roka, je zameraný na diagnostiku problémových žiakov, prevenciu problémov žiakov v prospechu a správaní, spoluprácu výchovného poradcu s pedagogickými pracovníkmi školy a rodičmi žiakov, sprostredkovanie informácií v oblasti profesionálnej orientácie a prepojenie na odbornú psychologickú a pedagogickú pomoc
2. *denník výchovného poradcu* (záznam o individuálnych pohovoroch, prehľad aktivít a uskutočnených podujatí)
3. *záverečná správa výchovného poradcu* za daný školský rok.